માનવની મજામાં હંમેશા મુંગા જીવોને સજાનો વારો આવ્યો છે. વિસનગરમાં ઉત્તરાયણના બે દિવસના તહેવારમાં ઘાયલ પક્ષીઓ માટે શહેરની ત્રણ જીવદયા સંસ્થા દ્વારા એનીમલ હેલ્પ લાઈન કેમ્પ ખોલવામાં આવ્યો હતો. જે હેલ્પલાઈનના જીવદયા પ્રેમી યુવકોએ બે દિવસ ખડેપગે રહી મુંગા જીવોની સારવાર કરી હતી. યુવાનોમાં પતંગ ચગાવવાનો ખુબજ શોખ હોય છે ત્યારે એનીમલ હેલ્પલાઈનના જોડાયેલા જીવદયાપ્રેમી યુવકોએ પોતાના મોજશોખને તિલાંજલી આપી ઘાયલ પક્ષીઓની સેવા કરી હતી.